Document ID: 31995R1683

Reference:
EUR-Lex - 31995R1683 - SK
Dôležité právne oznámenie
|
31995R1683
Úradný vestník L 164 , 14/07/1995 S. 0001 - 0004
Nariadenie Rady (ES) č. 1683/95z 29. mája 1995stanovujúce jednotný formát vízRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 100c odsek 3,so zreteľom na návrh Komisie,so zreteľom na stanovisko Európskeho parlamentu,keďže článok 100c odsek 3 zmluvy vyžaduje, aby Rada prijala opatrenia týkajúce sa jednotného formátu víz do 1. januára 1996;keďže zavedenie jednotného formátu víz je významným krokom k harmonizácii vízovej politiky; keďže článok 7a zmluvy ustanovuje, že vnútorný trh má tvoriť priestor bez vnútorných hraníc, v ktorom je zabezpečený voľný pohyb osôb v súlade s ustanoveniami zmluvy; keďže tento krok treba považovať aj za vytvorenie koherentného celku s opatreniami zahrnutými do Hlavy VI Zmluvy o Európskej únii;keďže je nevyhnutné, aby jednotný formát víz obsahoval všetky potrebné informácie a spĺňal značne vysoké technické normy, najmä čo sa týka zabezpečenia proti falšovaniu; keďže musí byť prispôsobený tak, aby ho používali všetky členské štáty, a mať univerzálne rozoznateľné bezpečnostné črty, ktoré sú voľným okom jasne viditeľné;keďže toto nariadenie stanovuje iba tie špecifikácie, ktoré nie sú tajné a dôverné; keďže tieto špecifikácie musia byť doplnené ďalšími špecifikáciami, ktoré musia ostať tajné s cieľom zabrániť falšovaniu a pozmeňovaniu a ktoré nesmú obsahovať osobné údaje ani odkazy na takéto údaje; keďže právomoci na schválenie ďalších špecifikácií musia byť udelené Komisii;keďže je nevyhnutné zabezpečiť, aby dané informácie neboli prístupné väčšiemu počtu osôb, než je potrebné, je tiež nevyhnutné, aby každý členský štát menoval iba jeden orgán zodpovedný za tlač jednotného formátu víz, pričom členské štáty budú môcť v prípade potreby tento orgán zmeniť; keďže z bezpečnostných dôvodov musí každý členský štát oznámiť názov tohto príslušného orgánu Komisii a ostatným členským štátom;keďže toto nariadenie sa musí vzťahovať na všetky víza uvedené v článku 5, aby bolo účinné; keďže členské štáty budú môcť používať jednotný formát víz i pri vízach používaných aj na iné účely ako tie, o ktorých hovorí článok 5, a to za predpokladu, že v nich budú rozdiely viditeľné voľným okom s cieľom znemožniť ich zámenu s jednotným vízom;keďže čo sa týka osobných údajov, ktoré budú zapísané v jednotnom formáte víz v súlade s prílohou tohto dokumentu, musí byť zabezpečená zhoda s ustanoveniami členských štátov o ochrane údajov, ako aj s príslušnými právnymi predpismi Spoločenstva,PRIJALA TOTO NARIADENIE:Článok 1Víza vydané členskými štátmi v súlade s článkom 5 musia byť vyhotovené vo forme jednotného formátu (nálepky). Musia zodpovedať špecifikáciám stanoveným v prílohe.Článok 2Ďalšie technické špecifikácie, ktoré sťažia falšovanie a pozmeňovanie víz, musia byť určené v súlade s postupom opísaným v článku 6.Článok 31. Špecifikácie uvedené v článku 2 musia byť tajné a nesmú sa uverejňovať. Musia byť sprístupnené iba orgánom, ktoré menujú členské štáty ako orgány zodpovedné za tlač, a osobám, ktoré riadne splnomocnil členský štát alebo Komisia.2. Každý členský štát musí menovať jeden orgán zodpovedný za vytlačenie víz. Názov tohto orgánu musí oznámiť Komisii a ostatným členským štátom. Na tento účel môžu dva alebo viacero členských štátov menovať jeden a ten istý orgán. Každý členský štát bude mať nárok tento menovaný orgán zmeniť. Musí o tom príslušne informovať Komisiu a ostatné členské štáty.Článok 41. Bez toho, aby boli dotknuté príslušné rozsiahlejšie ustanovenia týkajúce sa ochrany údajov, jednotlivec, pre ktorého je vízum vydané, musí mať právo overiť si osobné údaje zapísané vo víze a v prípade potreby požiadať o opravu alebo vymazanie.2. Na jednotnom vízovom formáte nesmú byť uvedené nijaké informácie v počítačovo spracovateľnej forme, pokiaľ sa tiež neobjavia v oddieloch opísaných v bodoch 6 až 12 prílohy alebo pokiaľ nebudú uvedené v príslušnom cestovnom doklade.Článok 5Na účely tohto nariadenia sa pod slovom "vízum" bude chápať oprávnenie dané členským štátom alebo rozhodnutie týmto členským štátom prijaté, ktoré je potrebné na vstup na jeho územie so zámerom:- zamýšľaného pobytu v tomto členskom štáte alebo v niekoľkých členských štátoch v celkovej dĺžke najviac spolu tri mesiace;- tranzitu cez územie alebo letiskové tranzitné pásmo tohto členského štátu alebo niekoľkých členských štátov.Článok 61. Keď je uvedený odkaz na postup opísaný v tomto článku, použijú sa nasledujúce ustanovenia.2. Komisii musí pomáhať výbor zložený z predstaviteľov členských štátov, ktorým predsedá zástupca Komisie.Zástupca Komisie musí tomuto výboru predkladať návrh opatrení na prijatie. Výbor musí dodať k tomuto návrhu stanovisko v časovom limite, ktorý určí predseda podľa naliehavosti záležitosti. Na tomto stanovisku sa musí uzniesť väčšina, ako je ustanovené v článku 148 odsek 2 zmluvy v prípade rozhodnutí, ktoré má Rada prijať na návrh Komisie. Hlasy predstaviteľov členských štátov vo výbore musia byť zvažované spôsobom uvedeným v tomto článku. Predseda nesmie hlasovať.3. a) Komisia musí prijať plánované opatrenia, ak sú v súlade so stanoviskom výboru.b) Ak plánované opatrenia nie sú v súlade so stanoviskom výboru, príp. ak nie je prijaté nijaké stanovisko, Komisia musí Rade bezodkladne predložiť návrh týkajúci sa opatrení, ktoré treba prijať. Rada sa musí uznášať kvalifikovanou väčšinou.Ak po uplynutí dvojmesačného obdobia Rada neprijala uznesenie, Komisia musí navrhované opatrenia prijať s výnimkou prípadu, keď Rada rozhodne proti uvedeným opatreniam jednoduchou väčšinou.Článok 7Ak členské štáty použijú jednotný vízový formát na účely iné ako tie, na ktoré sa vzťahuje článok 5, treba prijať potrebné opatrenia s cieľom zabezpečiť, aby nebola možná zámena s vízom uvedeným v článku 5.Článok 8Toto nariadenie nadobudne účinnosť dvadsiaty deň po jeho uverejnení v Úradnom vestníku Európskych spoločenstiev.Článok 1 sa stane použiteľným šesť mesiacov po prijatí opatrení uvádzaných v článku 2.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 29. mája 1995.Za RadupredsedaH. de Charette--------------------------------------------------PRÍLOHA+++++ TIFF +++++Bezpečnostné črty1. V tomto priestore sa musí objaviť znak skladajúci sa z deviatich elíps v tvare vejára.2. V tomto priestore sa musí nachádzať opticky variabilný znak ("kinegram" alebo ekvivalent). V závislosti od uhla pohľadu sa stáva viditeľnými 12 hviezd, písmeno "E" a zemeguľa v rozličných veľkostiach a farbách.3. V tomto priestore sa objaví logo pozostávajúce z písmena alebo písmen označujúcich vydávajúci členský štát (alebo "BNL" v prípade krajín Beneluxu, a to Belgicka, Luxemburska a Holandska) s efektom latentného obrazu. Toto logo sa musí objaviť ako svetlé, keď je držané rovno, a ako tmavé, keď je otočené o 90o. Používať treba nasledujúce logá: A pre Rakúsko, BNL pre Benelux, D pre Nemecko, DK pre Dánsko, E pre Španielsko, F pre Francúzsko, FIN pre Fínsko, GR pre Grécko, I pre Taliansko, IRL pre Írsko, P pre Portugalsko, S pre Švédsko, UK pre Spojené kráľovstvo.4. V strede tohto priestoru je v opticky variabilnom sfarbení slovo "vízum" napísané veľkými písmenami. V závislosti od uhla pohľadu sa objaví v zelenej alebo červenej farbe.5. Toto políčko musí obsahovať číslo víza, ktoré bude predtlačené a bude sa začínať písmenom alebo písmenami označujúcimi vydávajúci štát, ako je opísané vyššie v bode 3. Použije sa špeciálny typ.Rubriky na vyplnenie6. Toto políčko sa bude začínať slovami "platí pre". Vydávajúci orgán musí označiť územie alebo územia, pre ktoré je vízum platné.7. Toto políčko sa musí začínať slovom "od" a ďalej v riadku sa objaví slovo "do". Vydávajúci orgán tu musí označiť trvanie platnosti víza.8. Toto políčko sa musí začínať slovami "počet vstupov" a ďalej v riadku sa objavia slová "dĺžka pobytu" (t. j. trvanie zamýšľaného pobytu žiadateľa) a opäť "dni".9. Toto políčko sa musí začínať slovami "vydané v" a použije sa na označenie miesta vydania.10. Toto políčko sa bude začínať slovom "dňa" (po ktorom bude vyplnený dátum vydania vydávajúcim orgánom) a ďalej v riadku budú nasledovať slová "číslo pasu" (po ktorom bude nasledovať číslo pasu žiadateľa).11. Toto políčko sa bude začínať slovami "druh víza". Vydávajúci orgán označí kategóriu víza v súlade s článkami 5 a 7 tohto nariadenia.12. Toto políčko sa začne slovom "poznámky". Použije ho vydávajúci orgán na označenie akýchkoľvek ďalších informácií, ktoré sú považované za potrebné, a to za predpokladu, že sú v súlade s článkom 4 tohto nariadenia. Nasledujúcich dva a pol riadka ostane prázdnych pre takéto poznámky.13. Toto políčko musí obsahovať dôležité počítačovo spracovateľné informácie na uľahčenie kontrol na vonkajších hraniciach.Papier bude pastelovo zelený s červenými a modrými značkami.Slová označujúce políčka budú v angličtine a francúzštine. Vydávajúci štát môže pripojiť tretí úradný jazyk Spoločenstva. Slovo "vízum" sa môže v akomkoľvek jednom úradnom jazyku Spoločenstva objaviť v hornom riadku.--------------------------------------------------

Summary:
Jednotný formát víz vydávaných štátnym príslušníkom z krajín mimo EÚ
Jednotný formát víz vydávaných štátnym príslušníkom z krajín mimo EÚ
 
ZHRNUTIE K DOKUMENTU:
Nariadenie (ES) č. 1683/95 – pravidlá týkajúce sa jednotného formátu víz EÚ
AKÝ JE CIEĽ TOHTO NARIADENIA?
EÚ vytvorila v roku 1995 jednotný formát víz EÚ vo forme nálepky, ktorá sa vlepí do cestovného dokladu štátnych príslušníkov z krajín mimo EÚ v rámci vízovej povinnosti.
Nariadenie stanovuje pravidlá pre jednotný formát víz nielen pre schengenské krajiny*, ale aj pre Írsko a Spojené kráľovstvo (1).
HLAVNÉ BODY
Jednotný formát sa vzťahuje na:zamýšľaný pobyt v jednej alebo viacerých krajinách schengenského priestoru v celkovej dĺžke najviac tri mesiace,  tranzit cez medzinárodné letiskové tranzitné pásma schengenských krajín („letiskové tranzitné víza“).  Napríklad v prípade schengenských krajín oprávňujú krátkodobé víza vydané jednou z týchto krajín ich držiteľa na cestovanie v rámci 26 krajín počas maximálne 90 dní v období v dĺžke 180 dní.Víza na návštevy prekračujúce toto obdobie aj naďalej podliehajú vnútroštátnym postupom (t. j. s cieľom umožniť ich držiteľovi nastúpiť do zamestnania alebo zriadiť podnik, obchodnú činnosť alebo profesiu).Informácie o vízovej nálepkeNa jednotnej vízovej nálepke je uvedený počet dní, ktoré môže štátny príslušník krajiny mimo EÚ stráviť v schengenskom priestore a v Írsku a Spojenom kráľovstve (1). V prípade schengenského víza sa dni počítajú odo dňa vstupu do schengenského priestoru (vstupná pečiatka) do dňa výstupu zo schengenského priestoru (výstupná pečiatka) vrátane oboch týchto dní.Presná dĺžka platnosti víz je uvedená na vízovej nálepke pod nadpisom „Trvanie návštevy“.
Nariadenie (EÚ) 2017/1370 zavádza novú podobu vízovej nálepky s ďalšími bezpečnostnými prvkami, ktoré majú zabrániť falšovaniu. Írsko a Spojené kráľovstvo (1) nepodliehajú uplatňovaniu nových opatrení, ktoré nadobudli účinnosť 17. augusta 2017. Tieto krajiny však môžu požiadať Európsku komisiu o uzavretie dohôd umožňujúcich výmenu technických informácií pre ich vnútroštátny model víz.
Technické špecifikácieJednotné víza musia zodpovedať:zoznamu technických špecifikácií týkajúcich sa všeobecne rozpoznateľných bezpečnostných prvkov jasne viditeľných voľným okom vrátane: integrovanej fotografie vyhotovenej podľa prísnych bezpečnostných noriem,loga pozostávajúceho z písmena alebo písmen označujúcich vydávajúcu krajinu – alebo skupinu krajín v prípade Beneluxu,  ostatným technickým špecifikáciám, ktorých cieľom je zabrániť falšovaniu a pozmeňovaniu víz a poskytnúť metódy na vypĺňanie víz.  Každá krajina EÚ musí menovať iba jeden orgán zodpovedný za tlač víz. Názov tohto orgánu musí oznámiť Komisii a ostatným krajinám EÚ.
Technické špecifikácie pre novú vízovú nálepku budú stanovené vo vykonávacom rozhodnutí Komisie. Nariadenie sa uplatňuje najneskôr 15 mesiacov po prijatí ďalších technických špecifikácií uvedených v nariadení (ES) č. 1683/95.
ODKEDY SA NARIADENIE UPLATŇUJE?
Uplatňuje sa od 3. augusta 1995.
KONTEXT
Ďalšie informácie:Vízová politika (Európska komisia).  
HLAVNÉ POJMY
Schengenské krajiny: Belgicko, Česká republika, Dánsko, Estónsko, Fínsko, Francúzsko, Grécko, Holandsko, Island, Lichtenštajnsko, Litva, Lotyšsko, Luxembursko, Maďarsko, Malta, Nemecko, Nórsko, Poľsko, Portugalsko, Rakúsko, Slovensko, Slovinsko, Španielsko, Švajčiarsko, Švédsko a Taliansko.
HLAVNÝ DOKUMENT
Nariadenie Rady (ES) č. 1683/95 z 29. mája 1995 stanovujúce jednotný formát víz (Ú. v. ES L 164, 14.7.1995, s. 1 – 4)
Následné zmeny nariadenia (ES) č. 1683/95 boli zapracované do základného textu. Toto konsolidované znenie slúži len na dokumentačné účely.
SÚVISIACE DOKUMENTY
Nariadenie Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1 – 58).
Pozri konsolidované znenie.
Nariadenie Rady (ES) č. 333/2002 z 18. februára 2002 o jednotnom formáte formulárov na pripojenie víza vydaného členskými štátmi osobám, ktoré sú držiteľmi cestovných dokladov, ktoré nie sú uznané štátom zostavujúcim formulár (Ú. v. ES L 53, 23.2.2002, s. 4 – 6)
Posledná aktualizácia 01.02.2018(1) Spojené kráľovstvo vystupuje z Európskej únie a od 1. februára 2020 je treťou krajinou (krajinou mimo EÚ).